20/03/2014 | Administración LocalMunicipal
Ribeira
Aprobación lista definitiva, constitución tribunal, lugar, data e hora do inicio do proceso selectivo para a provisión dunha praza de programador de exposicións

Refª: secret. xer./téc. admón. xer./m. s. r. Visto o expediente que se tramita para a provisión en propiedade, por consolidación de emprego temporal, dunha praza de persoal laboral fixo, pertencente ao Grupo II, baixo a denominación de Programador de Exposicións, nivel 20, código RPT 10.03.00.02 (Departamento de Cultura, Unidade de Exposicións e Museos), contida na oferta de emprego público de 2010, a través do proceso de concurso-oposición libre, segundo as Bases Xerais da convocatoria das prazas contidas na oferta de emprego público correspondente ao ano 2010, no marco do proceso de consolidación de emprego temporal, aprobadas por Decreto da Alcaldía de data 13/07/2012, publicadas no Boletín Oficial da Provincia da Coruña número 146 de 02/08/2012, e as Bases Específicas que foron aprobadas por Decreto da Alcaldía de data 25/11/2013, e publicadas no Boletín Oficial da Provincia da Coruña nº 232 de data 05/12/2013, anunciándose a convocatoria no citado boletín provincial, no taboleiro de anuncios do Concello de Riveira, no Diario Oficial de Galicia número 249 do día 31/12/2013 e no Boletín Oficial do Estado número 12 do día 14/01/2014. Visto o Decreto da Alcaldía ditado na data 12/02/2014, polo que se procede á aprobación da lista provisional dos aspirantes admitidos e excluídos no proceso selectivo de referencia, outorgando un prazo de dez días hábiles contado desde o seguinte ao da publicación da resolución no Boletín Oficial da Provincia, para poder presentar emendas rectificacións ou reclamacións á lista provisional aprobada, e que foi publicado no Boletín Oficial da Provincia de A Coruña número 36 de 21/02/2014, así como no Taboleiro de Anuncios do Concello de Riveira do 21/02/2014 ao 12/03/2014, e na páxina web do Concello. Tendo en conta que xa rematou o prazo outorgado para a presentación de emendas, rectificacións ou reclamacións, esta Alcaldía, de conformidade coa Base 4ª das Xerais, e en uso das facultades que lle están conferidas, RESOLVE: Primeiro.- Aproba-la lista definitiva dos aspirantes admitidos e excluídos no proceso selectivo antes referido, do xeito seguinte: Excluídos: Ningún. A inclusión dos aspirantes na lista de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- Publicar a lista definitiva dos aspirantes admitidos e excluídos no Boletín Oficial da Provincia. Así mesmo, a lista definitiva de admitidos e excluídos poderá consultarse na páxina web do Concello de Riveira (www.riveira.es), e estará exposta no Taboleiro de Anuncios da Casa Consistorial. Terceiro.- Nomear o seguinte Tribunal Cualificador do proceso selectivo: Titular: Dona María Sieira Ríos, técnico de administración xeral do Concello de Riveira. Suplente: Dona Mª Dolores Crujeiras Bringas, asesora xurídica do CIM do Concello de Riveira. Titular: Dona María Paz Vidal, técnico de desenvolvemento local do Concello de Riveira. Suplente: Don Gheorghita Somlea Poncela, tesoureiro do Concello de Riveira. Titular: Don Fane Lopezosa Yessef, arquiveiro do Concello de Riveira. Suplente: Don Jorge González Mariño, interventor accidental do Concello de Riveira. Titular: Don Ignacio Luis Fernández Veiga, técnico de medio ambiente do Concello de Riveira. Suplente: Dona Maria Dalila Cañizal Larcuen, enxeñeira municipal do Concello de Riveira. Titular: Don José Martínez de Llano Orosa, secretario xeral accidental do Concello de Riveira. Suplente: Dona Mª Francisca Vidal Regueira, xefa do departamento de servizos sociais do Concello de Riveira. Contra a composición deste Tribunal poderá presentarse escrito de recusación, de acordo co artigo 29, en relación co 28, da Lei 30/1992, de 26 de novembro, de réxime xurídico das administracións públicas e do procedemento administrativo común. Cuarto.- Convocar aos membros do Darwin Roberto Hassak Rude para que concorran á Casa Consistorial do Concello de Riveira o día 1 de abril de 2014, ás 10:00 horas, co obxecto de proceder á súa constitución e ao inicio do proceso selectivo coa valoración dos méritos presentados e debidamente acreditados polos aspirantes. O resultado do concurso de méritos e a convocatoria para o seguinte exercicio publicaranse exclusivamente no Taboleiro de Anuncios do Concello e na súa páxina web. Quinto.- Contra esta resolución poderá interpoñerse recurso de reposición ante a Alcaldía no prazo de un mes contado desde o día seguinte ao da súa publicación no Boletín Oficial da Provincia, de conformidade co establecido na Lei 30/1992, do 26 de novembro, ou poderá interpoñer directamente recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses contados desde a mesma data. Riveira, 12 de marzo de 2014 O alcalde Dou fe, o secretario xeral en funcións (Decreto de nomeamento de 21/06/2013) Manuel Ruiz Rivas José Martínez de Llano Orosa